РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №16 / 17.03.2023г.

ИЗБОРИ ЗА НАРОДНО СЪБРАНИЕ

На 17 март 2023 г. от 12:00 часа се проведе заседание на Районната избирателна комисия Благоевград, при следния

Д н е в е н р е д:

1. Назначаване на секционни избирателни комисии за провеждане на изборите за народни представители на 2 април 2023г. в община Сатовча.

ПРИСЪСТВАТ: Антоанета Богданова, Александър Мановски, Мая Драгиева, Мустафа Сирачки, Елизабета Дерменджиева, Чавдар Цонев, Владимир Вачев, Весела Цомпова – Стоянова, Елена Панчева, Славчо Попов, Владимир Вачев, Симона Божкова

ОТСЪСТВАТ: Атанас Кръстев, Даниела Стойкова, Милена Велкова, Тина Кълбова, Антоанета Кръстева, Божидар Ненов

Заседанието бе открито в 12:00 ч. и председателствано от Антоанета Богданова - председател на комисията.

Антоанета Богданова:

Скъпи колеги, откривам извънредно заседание на Районната избирателна комисия – Благоевград с точка единственна, като проект за дневен ред, а именно:

Д н е в е н р е д:

1. Назначаване на секционни избирателни комисии за провеждане на изборите за народни представители на 2 април 2023г. в община Сатовча.

Антоанета Богданова: Който е съгласен , моля да гласува!

Мая Драгиева: Момент само, колега Богданова! Искам да направя едно изказване, във връзка с решението , което е на ЦИК.

Антоанета Богданова: Искате да го направите преди гласуване на дневния ред?!

Мая Драгиева: Да. Искам да го обсъдим преди гласуване на дневния ред. Вчера ЦИК с Решение 1786 ни даде указания, отмени решението , което е гласувано от нашата комисия- РИК Благоевград и съответно ни даде указания, които ние разбира се ще изпълним. Моето основание да взема думата сега е, че все още не е изтекъл срокът за обжалване пред ВАС. С оглед на това, считам, че не трябва да се взема решение за назначаване на секционни избирателни комисии на територията на община Сатовча по тази причина, в днешното заседание, предвид неизтеклия срок за обжалване пред ВАС.

Антоанета Богданова : Мисля, че да, срокът не е изтекъл, разбира се, но мисля, че ако има субект, който реши да обжалва Решението на ЦИК, то автоматично и нашето Решение ще бъде отменено. Така, че няма проблеми да си вземем своето решение, да си свършим работата. Както знаете съставите на всички общини са назначени, с изключение на съставите на община Сатовча. Така, че считам, че можем да вземем това решение на днешното заседание, за да бъде спокойна тази община и членовете съответно на СИК , за да могат да организират съответно своята дейност и за присъствия, и за обучения. Знаете, че има неща, които трябва да се организират преди самите избори и мисля, че няма пречка да вземем на днешното заседание това решение. Някой друг, ако иска нещо да каже!

Александър Мановски: Аз искам само да допълня, това което каза Председатят, защото основните които са заинтересовани, това е РИК евентуално да обжалва решението на ЦИК. Не, че сме само ние, но в 90% от случаите това е РИК. Аз мисля, че то ни е в правото. Да го вземем това решение, така и така сме се събрали извънредно, а пък ако някой обжалва, то тридневен срок тече, мисля утре изтича, то ще се събираме отново. От общината имаме непрекъснато запитване, говоря за община Сатовча. Все „ Какво става, какво става с нас”. Те наистина са в ступор , мисля че не е пречка да вземем това решение, но каквото реши мнозинството.

Антоанета Богданова: Така, колега Цомпова!

Весела Цомпова- Стоянова: Аз също считам, че не е пречка да вземем това решение в днешното заседание. Още повече, че практиката на ЦИК, що се отнася до назначаването на СИК и по повод постъпили жалби, говоря за цялата страна. Указанията на ЦИК, въпреки техните решения подлежат на обжалване пред ВАС, указанията са връща преписката на РИК и незабавно РИК да вземе решение по отношение на назначаването на СИК. Така, че считам, че няма пречка да вземем това решение.

Антоанета Богданова: След като имаме указания ние няма как да изчакаме да влезе в сила решението на ЦИК. Така, че подлагам на гласуване дневния ред! Който е съгласен, моля да гласува!

Гласували 11 членове, от които» ЗА» 11, » ПРОТИВ» няма.

Дневният ред е приет.

По точка 1 от дневния ред

Антоанета Богданова : Колеги, ще ви прочета проекта на решение, който сме подготвили :

РЕШЕНИЕ  
№ 97-НС  
Благоевград, 17.03.2023

ОТНОСНО: Назначаване на секционни избирателни комисии за провеждане на изборите за народни представители на 2 април 2023г. в община Сатовча.

В Районна избирателна комисия - Благоевград е постъпило писмо от Кмета на Община Сатовча, заведено с вх. № 145/02.03.2023г. във входящия регистър на РИК -Благоевград. Към писмото са приложени изискуеми документи по чл. 91, ал. 8 от Изборния кодекс:

- Писмено предложение за съставите на СИК, което съдържа имената, ЕГН, длъжност в комисията, образование, специалност, партията/коалицията, която ги предлага и телефон за връзка, заедно със списък на резервни членове;

- Предложения на партиите и коалициите от партии за състав на СИК;

- Документи, съгласно чл. 91, ал. 4, т. 2 и т. 3 от Изборния кодекс, удостоверяващи пълномощията на участниците в консултациите;

-  Протокол от проведените на 22.02.2023г. консултации и квотно разпределение на местата в СИК;

-  Копие от писмо /покана/, съдържаща съобщение за датата, часа и мястото на провеждане на консултациите и начина на оповестяване, ведно доказателства за получаването й.

На консултациите са участвали представители на всички парламентарно представени в 48-то Народно събрание партии и коалиции, а именно:

* Коалиция  „ГЕРБ-СДС“;
* Коалиция „Продължаваме промяната“;
* Партия „ДПС“;
* Партия „Възраждане“;
* Коалиция „БСП за България“;
* Коалиция „Демократична България – обединение“;
* Коалиция „Български възход“.

При консултациите не е постигнато съгласие по отношение на разпределението по отделни секции на членовете на СИК, по-конкретно: за СИК № 15 и СИК № 22. Протоколът е подписан с възражение от представител на Коалиция „Демократична България – Обединение“, в което същият навежда, че не са съгласни с разпределението на местата по отделните комисии, тъй като в Секция № 15 и Секция № 22 нямат представител.

След извършена служебна проверка от РИК 01 Благоевград се установи, че при квотното разпределение на членовете на секционните избирателни комисии, не е спазена разпоредбата на чл. 92, ал.6, предложение второ, а именно: „ Всяка парламентарно представена партия или коалиция има право на не по-малко от един член от състава на секционната избирателна комисия.  В изпълнение на цитираната законова разпоредба, РИК 01-Благоевград изготви  приложение № 1 за назначаване членове на СИК в община Сатовча, като нередността  е отстранена и всяка парламентарно представена партия и коалиция има не по-малко от един член от състава на секционните избирателни комисии в общината.

Предвид горното и на основание чл. 72, ал. 1, т. 4, във връзка с чл. 89, ал. 1, във връзка с чл. 91, ал. 11 от Изборния кодекс, във връзка с Решение № 1683-НС от 16.02.2023 г. и Решение № 1786-НС/16.03.2023г. на Централната избирателна комисия, при спазване на законоустановения кворум, Районна избирателна комисия - Благоевград

**РЕШИ:**

І. Назначава състава на секционните избирателни комисии на територията на Община Сатовча, съгласно Приложение № 1, което е неразделна част от настоящото решение.

На назначените членове на СИК да се издаде Удостоверение – Приложение № 32-НС от изборните книжа.

ІІ. Утвърждава списък на резервните членове на СИК, съгласно Приложение № 2, което е неразделна част от настоящото решение.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Антоанета Богданова: Предложения по проекта?

Ако няма , подлагам го на гласуване. Който е съгласен, моля да гласува!

При проведеното гласуване „ЗА“ гласуват 8 /осем/ членове на РИК 01 : Антоанета Богданова, Александър Мановски, Мустафа Сирачки, Владимир Вачев, Весела Цомпова – Стоянова, Елена Панчева, Славчо Попов, Владимир Вачев, Симона Божкова

„ПРОТИВ“ гласуват 3 /трима/ членове на РИК 01: Мая Драгиева, Елизабета Дерменджиева, Чавдар Цонев

Решението бе взето в 12:16 часа.

Антоанета Богданова : На основание чл.50 ал.5 , а именно, че при отмяна на решение за отхвърляне, Районната избирателна комисия постановява ново решение, което приема с мнозинство повече от половината от членовете. Решението е прието и са назначени съставите на Секционните избирателни комисии. Някой друг , ако иска нещо да каже, по –скоро колегите, които гласуваха против, ако имат да изкажат някакви съображения?

Мая Драгиева : Други съображения нямаме, това беше единствено относно срока за обжалване, няма какво да добавим повече.

Антоанета Богданова: Благодаря ви, колеги. Закривам заседанието!

Председател : Секретар:

Антоанета Богданова Мустафа Сирачки

==================================================================================